
Улаан-Үдэ хото
«Буряад Уласай мэдэлдэ байhан 50 гаран хуби акцинуудтай (хубинуудтай) Буряад Уласай нэгэдэмэл үйлэдбэриин эмхинүүдэй, ажахын бүлгэмүүдэй хүтэлбэрилэгшэдэй, тэдэнэй орлогшонорой, ахамад бухгалтернуудай ажалай түлөөһэнэй эрхэ нүхэсэл тухай» гэһэн 
Буряад Уласай Засагай газарай 2014.09.12-ой № 448 
тогтоолдо хубилалтануудые оруулха тухай
Буряад Уласай мэдэлдэ байhан 50 гаран хуби акцинуудтай (хубинуудтай) Буряад Уласай нэгэдэмэл үйлэдбэриин эмхинүүдэй, ажахын бүлгэмүүдэй хүтэлбэрилэгшэдэй, тэдэнэй орлогшонорой, ахамад бухгалтернуудай ажалай түлөөһэнэй дүрим гуримшуулга һайжаруулха зорилготойгоор Буряад Уласай Засагай газар т о г т о о н о:
1. Буряад Уласай Засагай газарай 2014.09.12-ой № 448 тогтоолоор (Буряад Уласай Засагай газарай 2016.02.16-ай № 49, 2019.01.29-эй № 25, 2020.04.15-ай № 199, 2020.07.20-ой № 431, 2024.04.12-ой № 205 тогтоолнуудай найруулгаар) баталагдаһан Буряад Уласай мэдэлдэ байhан 50 гаран хуби акцинуудтай (хубинуудтай) Буряад Уласай нэгэдэмэл үйлэдбэриин эмхинүүдэй, ажахын бүлгэмүүдэй хүтэлбэрилэгшэдэй, тэдэнэй орлогшонорой, ахамад бухгалтернуудай ажалай түлөөһэнэй эрхэ нүхэсэл тухай Дүримдэ удаадахи хубилалтануудые оруулха:
1.1. Пункт 3.7 удаадахи удхатай абзац нэмэхэ:
«Хэрбэеэ эмхиин тушаалай хубаарида хүтэлбэрилэгшын хэдэн орлогшын тушаалнуудай, тэрэ тоодо хүтэлбэрилэгшын нэгэдэхи орлогшын тушаалай хараалагдаһан байгаа һаань, хүтэлбэрилэгшын нэгэдэхи орлогшын тушаалай албан ёһоной салин ажахын бүлгэмэй хүтэлбэрилэгшын албан ёһоной салинһаа 65 хуби ба гүрэнэй эмхиин хүтэлбэрилэгшын албан ёһоной салинһаа 90 хуби байха гэжэ тус тустаа тогтоогдоно.».
1.2. Пункт 5.2:
1.2.1. Юһэдэхи абзац удаадахи найруулгаар бэшэхэ:
«МДО – тоосоото хугасаада ажалай хэлсээгээр тогтоогдоһон хүтэлбэрилэгшын (тэрэнэй орлогшын, ахамад бухгалтерай) тушаалай албан ёһоной салин;». 
1.2.2. Арбан табадахи абзац удаадахи найруулгаар бэшэхэ:
«Гурбан һарын дүнгүүдэй шагнал үгы болгохо үзүүлэлтэнүүдтэ хороогдоно.».
1.2.3. Арбан долоодохи абзац удаадахи найруулгаар бэшэхэ:
«Оросой Холбоото Уласай Ажалай хуулиин ёһоор хүтэлбэрилэгшэдэ, хүтэлбэрилэгшын орлогшодо, ахамад бухгалтерта сахилгын нэхэлтын тохогдоһон байбал, гурбан һарын дүнгүүдэй шагнал түлэгдэхэгүй.». 
1.2.4. Арбан наймадахи – хоридохи абзацуудые хаһаха.
1.3. Пункт 5.3 удаадахи найруулгаар бэшэхэ:
«5.3. Жэлэй ажалай дүнгүүдээр эмхин һангай-ажахын ажаябуулгын дүнгүүдэй түлөө хүтэлбэрилхы бүридэлэй шагнал (саашаа – шагнал) жэлэй ажалай дүнгүүдээр эмхин ажаябуулгын сэгнэлтын дүнгүүдтэ үндэһэлжэ, эмхиин мэдэлдэ үлэһэн олзо оршын ашаар, татабари болон бусад заатагүй түлбэринүүдые хасуулһанай удаа түлэгдэнэ, тиин удаадахи формулоор тоологдоно:
В = 3 x МДО x К x ЧД - Пд, эндэ:
В – хүтэлбэрилэгшын шагналай хэмжэээн;
МДО тоосоото хугасаада ажалай хэлсээгээр тогтоогдоһон хүтэлбэрилэгшын, тэрэнэй орлогшын, ахамад бухгалтерай тушаалай албан ёһоной са-лин; 
К - заһабарилгын коэффициент (бэелүүлэгдэһэн үзүүлэлтэнүүдэй шэгнүүрэй коэффициентнүүдэй суглуулбариин дунда зэргын сэн);
ЧД - үйлэдбэриин литын ёһоор жэлэй туршада хүдэлһэн бодото сагай түсэблэгдэһэн сагтай харисаанай коэффициент;
Пд - нэгэдэмэл үйлэдбэринүүдэй һалбариин зургаанай болон ажахын бүлгэмүүдэй захиралнуудай зүблэлэй баталһан хүтэлбэрилхы бүридэлэй шагнал үгы болгохо үзүүлэлтэ.
Эмхиин хүтэлбэрилхы бүридэлэй шагналай хэмжээ тодорхойлхо заһабарилгын коэффициент тоосоото жэлэй тоосоото кварталнуудта ашаг үрын үзүүлэлтэ (ажаябуулгын үзүүлэлтэ) дүүргэһэнэй арифметическэ дунда зэргэнь тоологдоно, харин тоололгодо тоосоото жэлэй ашаг үрын үзүүлэлтэ (ажаябуулгын үзүүлэлтэ) дүүргэлгэ 100-һаа дээшэ хубида тоологдохо аргагүй.
Хүтэлбэрилхы бүридэлэй шагналай хэмжээн хүтэлбэрилэгшын тушаалай гурбан һарын албан ёһоной салинһаа ехэ бэшэ ба тоосоото жэлдэ эмхиин сэбэр олзоһоо 10 хубиһаа ехэ бэшэ хэмжээндэ тогтоогдоно.
Шагнал удаадахи ушарнуудта түлэгдэхэгүй:
- хэрбэеэ тоосоото жэлдэ олдоһон олзо орошын татабари болон ашаглалгада шэглүүлэгдэһэн бусад заатагүй түлбэринүүдые хасуулһанай удаа хүтэлбэрилэгшын тушаалай 12 һарын албан ёһоной салинһаа бага байбал;
- хэрбэеэ эмхиин ажалай салингай, тоосоото жэлэй дүнгүүдээр хуули тогтоолгоор ба (али) олоной хэлсээгээр али бусад тусхай шиидхэбэринүүдээр тогтоогдоһон түлбэринүүдэй болзорһоо хэтэрһэн үритэй байбал;
- хэрбэеэ эмхиин тоосоото жэлэй дүнгүүдээр бүхы шатын бюджедүүдтэ ба гүрэнэй бюджедһээ гадуур жасануудта уялгатай түлбэринүүдэй болзорһоо хэтэрһэн үритэй байбал;
- хэрбэеэ эмхиин тоосоото жэлдэ гол ашаг үрын үзүүлэлтэ (ажаябуулгын үзүүлэлтэ) 70-һаа бага хубида хүргэһэн байбал;
- хэрбэеэ хүтэлбэрилэгшэтэй, хүтэлбэрилэгшын орлогшотой али ахамад бухгалтертай ажалай харилсаануудай Оросой Холбоото Уласай Ажалай хуулиин 81-дэхи статьягаар (Оросой Холбоото Уласай Ажалай хуулиин 81-дэхи статьягай нэгэдэхи, хоердохи, дүрбэдэхи, арбан дүрбэдэхи пунктнуудта хараалагдаһан үндэһэнһөө гадна) хараалагдаһан ёһоор таһалагдаһан байбал;
- хэрбэеэ эмхиин хүтэлбэрилхы зургаануудта мүнгэн һангай тоосоондо, мүн хүтэлбэрилэгшын тушаалай албан ёһоной салин тоололгодо, эмхиин гол ашаг үрын үзүүлэлтэ (ажаябуулгын үзүүлэлтэ) туйлалга сэгнэлтэдэ хэрэгтэй худал мэдээсэлэй үгтэһэн байбал;
- эмхиин хуулиин ёһоор ажал ябуулга бэелүүлхын тулада хэрэгтэй лицензи (гэршэлгэ гү, али бусад баримта бэшэг) болюулга.
Гүрэнэй эмхиин хүтэлбэрилхы бүридэлдэ шагнал түлэхэ тухай шиидхэбэри һалбариин зургаан Буряад Уласай бюджедтэ шэглүүлэгдэхэ ёһотой сэбэр олзын хубиин хэмжээ баталха тухай шиидхэбэриин абтаһан үдэрһөө 10 ажалта үдэрэй туршада абана.
Гүрэнэй эмхиин хүтэлбэрилхы бүридэлдэ шагнал сэбэр олзын хубиин дүүрэн хэмжээнэй уласай бюджедтэ бодото дээрээ шэглүүлэгдэһэнэй һүүлээр түлэгдэнэ.
Ажахын бүлгэмэй хүтэлбэрилхы бүридэлдэ шагнал захиралнуудай зүблэлэй зохихо шиидхэбэри абаһанай дүнгүүдээр түлэгдэнэ.».
1.4. Пункт 5.7 соо «ойн баярай» гэһэн үгын һүүлээр «, һайндэрэй» гэжэ нэмэхэ.
1.5. Пункт 6.2 удаадахи найруулгаар бэшэхэ:
«6.2. Хүтэлбэрилхы бүридэлэй хүгшэржэ (наһатай боложо), пенсидэ ошохотой холбоотой түлбэри хүсэлдүүлгэ хүтэлбэрилхы бүридэлдэ ородог тушаалда эмхидэ таһалгаряагүй ажаллаһан стажһаа дулдыдажа, удаадахи шэнжэнүүдтэ үндэһэлжэ тоологдоно:
	Эмхидэ таһалгаряагүй
ажаллаһан стаж (жэл)
	Түлбэриин хэмжээн

	3-һаа 5 жэл хүрэтэр
	Тушаалай нэгэ һарын салин

	5 жэлһээ дээшэ
	Тушаалай хоер һарын салин»


1.6. Пункт 6.3 соо «Хүтэлбэрилэгшэдэ» гэһэн үгэ «Хүтэлбэрилхы бүридэлдэ» гэжэ һэлгэхэ.
1.7. Удаадахи удхатай 6.5 пункт нэмэхэ:
«6.5. Хүтэлбэрилэгшын (хүтэлбэрилэгшын орлогшо, ахамад бухгалтерай) гушаад календарна үдэрһөө дээшэ болзорто саг зуурын эрэмдэг болоһон ушарта жэлдээ нэгэһээ дээшэ бэшэ нэгэ һарын салин хүлһэнэй хэмжээгээр эмшэлгэдэ мүнгэн туһаламжа хүтэлбэрилхы бүридэлдэ түлэгдэхэ.».
2. Буряад Уласай Элүүрые хамгаалгын яаман (Лудупова Е.Ю.) тус тогтоолой эрилтэнүүдэй ёһоор «Бурят-Фармация» Буряад Уласай гүрэнэй предприятиин хүтэлбэрилэгшэтэй, тэрэнэй орлогшонортой, ахамад бухгалтертай ажалай хэлсээнүүдтэ хубилалтануудые оруулха талаар хэмжээ ябуулгануудые тус тогтоолой хүсэндөө ороһон үдэрһөө гурбан һарын хугасаада бэелүүлхэ.
3. Буряад Уласай мэдэлдэ байhан 50 гаран хуби акцинуудтай акционернэ бүлгэмүүдэй захиралнуудай зүблэлдэ Буряад Уласай түлөөлэгшэдтэ хүтэлбэрилэгшэдтэй, тэдэнэй орлогшонортой, ахамад бухгалтернуудтай анхан баталагдаһан ажалай хэлсээнүүдые тус тогтоолой эрилтэнүүдтэй зохилдуулха тухай тус тогтоолой хүсэндөө ороһон үдэрһөө гурбан һарын хугасаада акционернэ бүлгэмүүд тухай хуули тогтоолгын гуримаар дурадхалнуудые оруулха.
4. «Бурят-Фармация» Буряад Уласай гүрэнэй үйлэдбэриин эмхиин, ажахын бүлгэмүүдэй, Буряад Уласай мэдэлдэ байhан 50 гаран хуби акцинуудтай акционернэ бүлгэмүүдэй хүтэлбэрилэгшэдтэ, «Бурят-Фармация» Буряад Уласай гүрэнэй үйлэдбэриин эмхиин, ажахын бүлгэмүүдэй, акционернэ бүлгэмүүдэй хүтэлбэрилхы бүридэлэй ажалай салинай эрхэ нүхэсэл тодорхойлһон захиралай ба профсоюзай хоорондын хэлсээнүүдые, тус газарай хуули ёһоной шиидхэбэринүүдые тус тогтоолтой зохилдуулга эмхидхэхэ.
5. Тус тогтоол албан ёһоор толилогдоһон үдэрһөө хүсэндөө орохо.

	Буряад Уласай Засагай 
газарай Түрүүлэгшын
уялга дүүргэгшэ
	Е. Луковников

